**Αθήνα:** 03.12.2024

**Αρ. Πρωτ.:** 1190

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις στελεχών ΕΣΑμεΑ στην 7η ΥΠΕ - Κρήτη**

*Η ΕΣΑμεΑ αφιερώνει τη φετινή 3η Δεκέμβρη, Εθνική και Παγκόσμια ημέρα ατόμων με αναπηρία στην ΥΓΕΙΑ και ρίχνει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.*

*Σε αυτό το πλαίσιο, εκπρόσωποι των οργανώσεων της ΕΣΑμεΑ σε όλη τη χώρα πραγματοποιούν συναντήσεις με τους διοικητές των Υγειονομικών Περιφερειών της χώρας, καταθέτοντας τα συμπεράσματα της μεγάλης έρευνας του Παρατηρητηρίου Θεμάτων Αναπηρίας της ΕΣΑμεΑ για την πρόσβαση των ατόμων με αναπηρία, χρόνιες και σπάνιες παθήσεις στην Υγεία, καθώς και τα συγκεκριμένα προβλήματα που αντιμετωπίζουν σε κάθε Υγειονομική Περιφέρεια.*

Στην 7η Υγειονομική Περιφέρεια, στην Κρήτη, που εδράζεται στο Ηράκλειο, πραγματοποίησε συνάντηση η αντιπροσωπεία αποτελούμενη από τους: Γερώνυμο Χαράλαμπο, μέλος Εκτελεστικής Γραμματείας ΕΣΑμεΑ, πρόεδρο Εθνικής Ομοσπονδίας Κινητικά Αναπήρων (ΕΟΚΑ), Τζαμούση Χρήστο, μέλος Γενικού Συμβουλίου ΕΣΑμεΑ, αντιπρόεδρο ΠΟΣΓΚΑμεΑ, Σημαντηράκη Παύλο, μέλος Γενικού Συμβουλίου ΕΣΑμεΑ και ΠΟΣΓΚΑμεΑ, πρόεδρο Σωματείου Γονέων Κηδεμόνων ΑμεΑ «Δικαίωμα στη Ζωή» και Παπαδάκη Παύλο, ταμία Περιφερειακής Ομοσπονδίας Ατόμων με Αναπηρία Κρήτης.

Η αντιπροσωπεία συναντήθηκε με την υποδιοικήτρια της 7ης ΥΠΕ Μαρία Σπινθούρη και τη διευθύντρια της Τεχνικής Υπηρεσίας της 7ης ΥΠΕ Άρτεμις Σπανάκη και παρέδωσε την έρευνα του Παρατηρητηρίου Θεμάτων Αναπηρίας Στη συνέχεια οι εκπρόσωποι του αναπηρικού κινήματος ενημέρωσαν για τα προβλήματα που αντιμετωπίζουν τα άτομα με αναπηρία, χρόνιες και σπάνιες παθήσεις στις μονάδες υγείας της 7ης ΥΠΕ και συμφώνησαν σε περαιτέρω συνεργασία.

Επισυνάπτονται η [έρευνα](https://www.esamea.gr/el/article/paroysiasthkan-ta-apotelesmata-ths-ereynas-gia-thn-prosbash-twn-atomwn-me-anaphria-xronies-spanies-pathhseis-sthn-ygeia) και η [Διακήρυξη της 3ης Δεκέμβρη](https://www.esamea.gr/el/article/diakhryxh-ths-esamea-gia-thn-3h-dekembrh-2024-diekdikoyme-dhmosies-politikes-gia-ta-atoma-me-anaphria-me-xronies-hkai-spanies-pathhseis-kai-tis-oikogeneies-toys) για την Εθνική Ημέρα Ατόμων με Αναπηρία.

**Η ΕΣΑμεΑ στηρίζει κάθε εκδήλωση, κινητοποίηση, εορτασμό της σημερινής ημέρας που διοργανώνεται από συλλόγους, σωματεία, οργανώσεις ατόμων με αναπηρία, χρόνιες και σπάνιες παθήσεις σε όλη την Ελλάδα.**

**Η 3η Δεκέμβρη, Εθνική, βάση νόμου, Ημέρα ατόμων με αναπηρία, και Παγκόσμια Ημέρα, θεσμοθετημένη από τον ΟΗΕ, είναι ημέρα κοινωνικής λογοδοσίας, ελέγχου και δικαιωμάτων.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |